Uusi kätevä kolmen litran pussipakkaus harvesterin merkintäväreille - kannattaa kokeilla! | ammattilehti.fi
Uusi kätevä kolmen litran pussipakkaus harvesterin merkintäväreille - kannattaa kokeilla!
EnviOnin glykolipohjaiset ja synteettiset merkkausvärit eli pöllivärit ovat saaneet suuren suosion metsäkoneurakoitsijoiden keskuudessa Suomessa ja kasvavassa määrin vientimarkkinoillakin. Nyt markkinoille tuodaan uusi kätevä pakkauskoko: 3 litran pussi.
(kuva yllä: EnviOn metsäkoneiden merkintävärejä saa nyt myös kätevässä 3 litran pusissa.)
EnviOnin merkkausvärit ovat luontoystävällisiä ja kaikki aineosat ovat 100 %:sti biohajoavia, joten niitä on turvallista käyttää.
- EnviOnin valmistama merkkausväri toimii kaikissa merkkareissa. Hyvien voitelu- ja korroosionsuoja-aineiden ansiosta merkkausväri voitelee värimerkkarin lohkon, joten se ei pääse aiheuttamaan tiivistevuotoja tai männän kulumisia, kertoo EnviOnin Lauri Eskola.
Väristä ei jää mitään kiintoaineita tai pinttymiä takaiskuventtiiliin eikä suuttimeen. EnviOnin väri ei myöskään tee pistesyöpymiä palautusjouseen, joka voisi katkaista jousen.
- Voit käyttää merkintäväriä turvallisesti ja hakata puita ongelmitta. Värit käyvät myös sertifi- oiduissa metsissä, toteaa Eskola.
Suomessa EnviOn merkintävärit ovat erittäin suosittuja.
- Laadukkaiden väriemme myynti vahvistuu kotimarkkinoilla edelleen ja vienti kasvaa tasaisesti CTL-korjuuta tekevissä ja merkintävärejä käyttävissä maissa kuten Ruotsissa, Baltiassa, Kanadassa, Kiinassa ja Australiassa, luettelee Eskola.
(kuva: EnviOn Oy:n Lauri Eskola esittelee uutta 3 litran pussia. Se täyttää harvesteripään merkintävärisäiliön, mikä on tilavuudeltaan lähes saman kokoinen. Käytetyn pussipakkauksen voi taitella pieneen tilaan ja polttaa.)
Pussilla tankki täyteen
Helpottaakseen metsäkonekuljettajien työtä EnviOn on tuonut markkinoille uuden 3 litran pussipakkauksen, missä merkintäväri kulkee kätevästi savotalle eikä nurkkiin kerry tyhjiä muovikanestereita, joiden hävittäminen tulee kalliiksi. Käytetyn pussipakkauksen voi taitella pieneen tilaan ja laittaa energiajätteeksi sillä se on täysin myrkytön.
- Kolmen litran pussillinen merkintäväriä täyttää harvesteripään merkintävärisäiliön, mikä on tilavuudeltaan lähes saman kokoinen. Pussilla saa siis tankin täyteen ja sillä ajaa päätehakkuulla yleensä hyvin työvuoron ja harvennuksilla säiliöllinen riittää joskus jopa koko työviikon, sanoo Eskola.
Uuden 3 litran pussin lisäksi EnviOn merkintävärien pakkauskoot ovat 10 litran vahva kan- nu, 200 litran tynnyri ja 1000 litran IBC kontti.
(kuva: EnviOn on kehittänyt kätevän jyrsintälaitteen mikä silppuaa 10 litran metsäkoneväri muovikannut pieniksi paloiksi.)
Jyrsimellä eroon muovikannuista
EnviOn tekee jatkuvaa tuotekehitystä ja miettii ratkaisuja jotka auttavat urakoinnin arjessa.
- Metsäkonevärejä myydään paljon 10 litran muovikannuissa joita kerääntyy sitten hallin nurkkaan. Olemme kehittäneet kätevän sähkökäyttöisen jyrsinlaitteen, mikä nostetaan tyhjän IBC-kontin päälle ja se silppuaa muovikannut 2x12 mm paloiksi. Kun kontti alkaa täyttyä,täydet muovikontit voi palauttaa envionille ja huolehdimme niiden vastuullisesta hävittämisestä luontoa kunnioittaen. Näin päästään kätevästi eroon muovikannuista sekä säästytään kierrätys- ja kaatopaikkamaksuilta, kertoo Eskola.